অঝের ধারায় বৃষ্টি ঝরার দিন এসে গেল। গাছের পাতায়, টিনের চালে কিংবা ছাদের রেলিং ছুঁয়ে খোলা আকাশের প্রান্তরজুড়ে ঝমঝমিয়ে বৃষ্টি পড়ার ঋতু বর্ষা। আষাঢ়- শ্রাবণের ঋতু বর্ষাকে স্বাগত জানাতে এরই মধ্যে কদম ফুল নিয়ে অপেক্ষা করছে প্রকৃতি। ঋতুচক্রের আবর্তনে কদম ফুল ফুটে জানান দিয়েছে আষাঢ়ের আগমনবার্তা। আজ শুক্রবার পহেলা আষাঢ়, বর্ষার প্রথম দিন। জ্যৈষ্ঠের দাবদাহে তপ্ত দেহ- মন নিয়ে এ দিনটির জন্য প্রতীক্ষায় ছিল বাঙালির হৃদয়। আনন্দ-সম্পর্শ- আশাজাগানিয়া আষাঢ়, তোমায় স্বাগতম।